## 5В050400 – журналистика мамандығы бойынша 2-курс студенттеріне жүргізілетін «Әлеуметтік журналистика» пәні дәрістерінің қысқаша мазмұны

**№ 7 дәріс**

**Қазақстандағы мәдени саясаттың таяу және стратегиялық бағыттары және бұқаралық ақпарат құралдары**

 Мемлекет пен мәдениет ұғымдарының арақатынастары өзінің қарама-қайшылықты тұрпатымен ерекшеленеді. Егер мемлекет билік пен саясаттың ең маңызды институты болса, ал мәдениет еркіндікті талап ететін мәдени тұлғалардың жеке әрекетімен тікелей байланысты нәзік шығармашылық бастау.

 Қазіргі қоғамда көркемдік өнердің коммерциялық реттелуі бизнестің бұқаралық мәдениет саласымен қатар әр түрлі контрмәдени ағымдарда да қолданыс табумен сипатталады. Ұлттық әдет-ғұрыптары мен дәстүрлер жүйесін жаңғырту арқылы ғана кез-келген халық өзінің рухани мәдениеті мен өзіндік дүниетамын қалыптастыра алады.

 Адам үшін тәрбие құралы, білім-білік, мәдениет, өнер бастауы, түп-тұқияннан бері жасалып, қорланып келе жатқан ақыл-ой жәдігерлігі, әсемдік қазынасы. Сондықтан да сөзді шашпа төк тегін дүние көріп, оңды-солды талғаусыз айта берсең, жұғымы, қадірі болмайды. Шынында да, адамның адам болып тұлғаланып, кемелденуіне сөздің атқаратын ролі баға жеткісіз.

 Бұл тұрғыда бұқаралық ақпарат құралдарының атқарар жүгі орасан зор. БАҚ стилі, тілі журналистердің білімі мен мәдени деңгейіне тікелей байланысты. БАҚ арқылы төрткүл дүниеге тарап жататын тіл құдіретінің асқақтауы да әлсіреуі де – солардың арына сын. Ой дәлдігі, ой әсерлігі арқылы терең мағына танылады, ал сөз сазы, сөйлеу ырғағы мазмұнды оймен қоса тыңдаушысын баурап алуы – “өнер алды – қызыл тілдің” басты мақсатының бірі.